Document ID: 32005R1555

A TANÁCS 1555/2005/EK RENDELETE
(2005. szeptember 20.)
a 2101 11 11 KN-kód alá tartozó, azonnal oldódó kávé behozatalára vonatkozó vámkontingens eltörléséről
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 133. cikkére,
tekintettel a Bizottság javaslatára,
mivel:
(1)
2002 óta jelentősen bővült a közösségi piacon elérhető, azonnal oldódó kávé választéka.
(2)
A 2101 11 11 KN-kód alá tartozó, azonnal oldódó kávéra vonatkozó behozatali vámkontingens megnyitásáról és kezeléséről szóló, 2001. november 5-i 2165/2001/EK tanácsi rendeletben (1) kitűzött cél megvalósult, az azonnal oldódó kávéra vonatkozó, nulla vámtételű vámkontingens fenntartásának feltételei 2006. január 1-jétől többé nem állnak fenn.
(3)
Tekintettel a közösségi piac jelenlegi szükségleteire, a 2101 11 11 KN-kód alá sorolt, azonnal oldódó kávé behozatalára vonatkozó vámkontingenst 2006. január 1-jétől le kell zárni. A 2165/2001/EK rendeletet ugyanezen naptól hatályon kívül kell helyezni,
ELFOGADTA EZT A RENDELETET:
1. cikk
A 2165/2001/EK tanácsi rendelettel a 2101 11 11 KN-kód alá tartozó, azonnal oldódó kávé behozatalára vonatkozó, nulla vámtétellel megnyitott vámkontingens 2006. január 1-jétől lezárásra kerül.
2006. január 1-jétől a 2101 11 11 KN-kód alá tartozó, bármely országból származó, azonnal oldódó kávé behozatalára többé nem vonatkozik a nulla vámtételű vámkontingens.
2. cikk
A 2165/2001/EK rendelet 2006. január 1-jével hatályát veszti.
3. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező, és közvetlenül alkalmazandó valamennyi tagállamban.
Kelt Brüsszelben, 2005. szeptember 20-án.

Labels: 3
17